कर्नाटक विधानसभा चुनाव : निर्वाचन आयोग बृहस्पतिवार को जारी करेगा अधिसूचना
कर्नाटक में 10 मई को होने वाले विधानसभा चुनाव की चुनावी प्रक्रिया बृहस्पतिवार को राजपत्र अधिसूचना जारी होने के साथ औपचारिक रूप से शुरू हो जाएगी।
निर्वाचन आयोग (ईसी) के अनुसार, नामांकन दाखिल करने की अंतिम तिथि 20 अप्रैल है। वहीं, दस्तावेजों की पड़ताल 21 अप्रैल को की जाएगी, जबकि नामांकन वापस लेने की अंतिम तारीख 24 अप्रैल है।
कर्नाटक के कुल 224 निर्वाचन क्षेत्रों में से 36 सीट अनुसूचित जाति और 15 सीट अनुसूचित जनजाति के लिए आरक्षित हैं।
राज्य में सत्तारूढ़ भारतीय जनता पार्टी (भाजपा), कांग्रेस और जनता दल (सेक्युलर) के बीच त्रिकोणीय मुकाबला होने के आसार हैं।
भाजपा ने मंगलवार को 189 सीट के लिए अपने उम्मीदवारों की पहली सूची जारी की थी। कांग्रेस ने 165 उम्मीदवारों की घोषणा की है और वह मेलुकोट क्षेत्र में कर्नाटक सर्वोदय पार्टी के दर्शन पुत्तनैया का समर्थन करेगी।
जद (एस) अभी तक 93 उम्मीदवारों की घोषणा कर चुकी है।
कर्नाटक विधानसभा चुनाव के लिए 10 मई को एक ही चरण में मतदान होगा। मतगणना 13 मई को की जाएगी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva awa_Deva awa_Deva hin_Deva hin_Deva awa_Deva hin_Deva